Document ID: 32014D0038

KOMISIJAS ĪSTENOŠANAS LĒMUMS
(2014. gada 24. janvāris),
ar ko apstiprina metodes cūku liemeņu klasificēšanai Itālijā
(izziņots ar dokumenta numuru C(2014) 279)
(Autentisks ir tikai teksts itāļu valodā)
(2014/38/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 43. panta m) punktu saistībā ar 4. pantu,
tā kā:
(1)
Regulas (EK) Nr. 1234/2007 V pielikuma B nodaļas IV iedaļas 1. punktā paredzēts, ka cūku liemeņu klasifikācijas nolūkā muskuļaudu daudzums jānovērtē, izmantojot Komisijas atļautas klasifikācijas metodes, kuras drīkst būt tikai statistiski pierādītas novērtējuma metodes, kuru pamatā ir cūkas liemeņa vienas vai vairāku anatomisko daļu fiziska izmērīšana. Klasifikācijas metodes apstiprina tikai tad, ja tās atbilst maksimālajai statistiskās kļūdas pielaidei novērtējumā. Minētā pielaide ir noteikta Komisijas Regulas (EK) Nr. 1249/2008 (2) 23. panta 3. punktā.
(2)
Ar Komisijas Lēmumu 2001/468/EK (3) Itālijā atļauts izmantot divas cūku liemeņu klasifikācijas metodes.
(3)
Atļautās klasifikācijas metodes bija tehniski jāpielāgo, tāpēc Itālija lūdza, lai Komisija atļauj tai aizstāt formulu, ko izmanto aparātu Fat-O-Meater un Hennessy Grading Probe 7 metodēs, kā arī atļauj četras jaunas metodes - AutoFom III, Fat-O-Meat’er II, CSB-Image-Meater un Manual method ZP - cūku liemeņu klasificēšanai tās teritorijā. Itālija ir iesniegusi sīku sadalīšanas izmēģinājuma aprakstu, norādot principus, kuri ir jauno formulu pamatā, sadalīšanas izmēģinājuma rezultātu un vienādojumus, ko izmanto, lai novērtētu muskuļaudu procentuālo daudzumu, protokolā, kas paredzēts Regulas (EK) Nr. 1249/2008 23. panta 4. punktā.
(4)
Pārbaudot šo lūgumu, tika secināts, ka jauno formulu apstiprināšanas nosacījumi ir izpildīti. Tāpēc būtu jāatļauj šo formulu izmantošana Itālijā.
(5)
Itālija lūdza, lai Komisija tai atļauj noteikt cūku liemeņu noformējumu, kas atšķiras no Regulas (EK) Nr. 1234/2007 V pielikuma B nodaļas III iedaļas pirmajā daļā paredzētā standarta noformējuma.
(6)
Saskaņā ar Regulas (EK) Nr. 1234/2007 V pielikuma B nodaļas III iedaļas otro daļu dalībvalstīm drīkst atļaut izmantot cūku liemeņu noformējumu, kas atšķiras no minētās iedaļas pirmajā daļā noteiktā standarta noformējuma, ja noformējums, kuru to teritorijā lieto parastajā komercdarbības praksē, atšķiras no standarta noformējuma. Savā pieprasījumā Itālija norādīja, ka tās teritorijā komercdarbības prakse ir tāda, ka liemeņus var noformēt, pirms svēršanas un klasificēšanas neatdalot nieru taukus un diafragmu. Tāpēc Itālijā būtu jāatļauj šāds noformējums, kas atšķiras no standarta noformējuma.
(7)
Lai izveidotu salīdzināmu bāzi cūku liemeņu cenu kotēšanai, šis atšķirīgais noformējums būtu jāņem vērā, koriģējot šādos gadījumos reģistrēto svaru attiecībā uz standarta noformējuma svaru.
(8)
Skaidrības un juridiskās noteiktības labad būtu jāpieņem jauns lēmums. Tāpēc Lēmums 2001/468/EK būtu jāatceļ.
(9)
Aparātu vai klasifikācijas metožu izmaiņas būtu jāatļauj tikai tad, ja tās ir skaidri apstiprinātas ar Komisijas īstenošanas lēmumu.
(10)
Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Itālijā cūku liemeņu klasificēšanai saskaņā ar Regulas (EK) Nr. 1234/2007 V pielikuma B nodaļas IV iedaļas 1. punktu ir atļauts izmantot šādas metodes:
a)
aparātu Fat-O-Meater I (FOM I) un ar to saistītās novērtēšanas metodes, kuru sīks apraksts sniegts pielikuma I daļā;
b)
aparātu Hennessy Grading Probe 7 (HGP 7) un ar to saistītās novērtēšanas metodes, kuru sīks apraksts sniegts pielikuma II daļā;
c)
aparātu Fat-O-Meat’er II (FOM II) un ar to saistītās novērtēšanas metodes, kuru sīks apraksts sniegts pielikuma III daļā;
d)
aparātu AutoFom III un ar to saistītās novērtēšanas metodes, kuru sīks apraksts sniegts pielikuma IV daļā;
e)
aparātu CSB-Image-Meater un ar to saistītās novērtēšanas metodes, kuru sīks apraksts sniegts pielikuma V daļā;
f)
aparātu Manual method ZP un ar to saistītās novērtēšanas metodes, kuru sīks apraksts sniegts pielikuma VI daļā.
2. pants
Neskarot Regulas (EK) Nr. 1234/2007 V pielikuma B nodaļas III iedaļas pirmajā daļā noteikto standarta noformējumu, cūku liemeņus Itālijā drīkst noformēt, pirms svēršanas un klasificēšanas neatdalot nieru taukus un diafragmu. Šāda noformējuma gadījumā reģistrēto karsta liemeņa svaru koriģē saskaņā ar šādu formulu:
kur:
Y
=
liemeņa svars, kā definēts Regulā (EK) Nr. 1249/2008,
X
=
silta liemeņa svars ar nieru taukiem un diafragmu,
a
=
nieru tauku un diafragmas summa (%):
-
diafragmai tas atbilst 0,29 % (liemeņa svars no 110,1 līdz 180 kg) un 0,26 % (liemeņa svars no 70 līdz 110 kg),
-
nieru taukiem tas atbilst:
-
0,99 % (liemeņa svars no 70 līdz 80,0 kg),
-
1,29 % (liemeņa svars no 80,1 līdz 90,0 kg),
-
1,52 % (liemeņa svars no 90,1 līdz 100,0 kg),
-
2,05 % (liemeņa svars no 100,1 līdz 110 kg),
-
2,52 % (liemeņa svars no 110,1 līdz 130 kg),
-
2,62 % (liemeņa svars no 130,1 līdz 140 kg),
-
2,83 % (liemeņa svars no 140,1 līdz 150 kg),
-
2,96 % (liemeņa svars no 150,1 līdz 180 kg).
3. pants
Apstiprināto aparātu vai klasifikācijas metožu izmaiņas ir atļautas tikai tad, ja minētās izmaiņas ir skaidri apstiprinātas ar Komisijas īstenošanas lēmumu.
4. pants
Atceļ Lēmumu 2001/468/EK.
5. pants
Šo lēmumu piemēro no 2014. gada 1. janvāra.
6. pants
Šis lēmums ir adresēts Itālijas Republikai.
Briselē, 2014. gada 24. janvārī

Labels: 12
7
18
17